b'\n_START_ARTICLE_\nSaint-Maur-des-Foss\xc3\xa9s\n_START_SECTION_\nGeografija\n_START_PARAGRAPH_\nNaselje le\xc5\xbei jugovzhodno od samega sredi\xc5\xa1\xc4\x8da Pariza, obkro\xc5\xbeeno s \xc5\xa1irokim okljukom reke Marne.\n_START_SECTION_\nZgodovina\n_START_PARAGRAPH_\nSaint-Maur-des-Foss\xc3\xa9s svoje ime dolguje opatiji, ustanovljeni leta 639 s strani kraljice Nanthild, regentke mladoletnega sina Klodvika II., na mestu imenovanem Fossati. Opatija, posve\xc4\x8dena sv. Petru in Mariji, se je sprva imenovala Sanctus Petrus Fossatensis. Leta 868 so semkaj na povabilo zahodnofrankovskega kralja Karla Ple\xc5\xa1astega prispeli menihi opatije Saint-Maur de Glanfeuil (Le Thoureil), ki so se morali umakniti pred vikin\xc5\xa1ko invazijo, s seboj pa so prinesli tudi relikvije sv. Mavra. Kasneje v srednjem veku so le-te postale poznane po domnevnih zdravilnih u\xc4\x8dinkih v primerih protina in epilepsije, Saint Pierre des Foss\xc3\xa9s pa je pri tem postal eno najslavnej\xc5\xa1ih romarskih sredi\xc5\xa1\xc4\x8d srednjeve\xc5\xa1ke Francije. V 13. stoletju se je opatija preimenovala v Saint-Maur-des-Foss\xc3\xa9s, slednjega pa je povzela tudi manj\xc5\xa1a naselbina, ki je rasla okoli nje._NEWLINE_Med francosko revolucijo se je kraj za\xc4\x8dasno preimenoval v Vivant-sur-Marne. Po revoluciji je bilo uradno ime ob\xc4\x8dine zgolj Saint-Maur, leta 1897 pa mu je bila znova dodana zgodovinska pripona "des-Foss\xc3\xa9s", posledi\xc4\x8dno zaradi lo\xc4\x8ditve od drugih francoskih ob\xc4\x8din z istim imenom.'